stanford-oval/wikipedia huggingface dataset:
Aarne Nissinen
Teoksia

Uusi keittokirja: opas kasvis- y.m. ruuan valmistuksessa, 1912
Kotileipä: 250 ohjetta sekä yksinkertaisessa että hienommassa leipomisessa, 1919
Keittiömestari Aarne Nissisen 222 erikoisruokalajia, 1928
Ruuanlaitto-ohjeita, 1929
Uutta ja maukasta: ohjeita nykyaikaisessa ruuanvalmistuksessa , 1930
4 hyvää sillireseptiä, 1933
Voileipäpöytä: ohjeita sekä yksinkertaisten että hienojen voileipäpöytäruokien valmistamisessa, 1933
Herkkusuille 164 ruokalajia, 1936
Keittokirja: miten käytetään "Liemivoimaa" ajankohtaiseen ruoanvalmistukseen, 1943
Kortiton ruoka ja miten käytän korttiannokseni, 1943, Aarne Nissinen ja Eva Somersalo
Suuri keittokirja koteja varten, 1946
X-COM

| X-COM |
| --- | --- |

Kehittäjä:  Mythos Games (1991-1997) MicroProse (1992-1999) Hasbro Interactive (1999-2001) Infogrames (2001-2002) Irrational Games/2K Marin (2007-) Firaxis Games (2008-)
Julkaisija:  MicroProse (1994-1998) Hasbro Interactive (1998-2001) Infogrames/Atari (2001-2005) 2K Games (2005-)
Suunnittelija:  Julian Gollop
Lajityyppi:  Strategiapeli (kaikki paitsi Enforcer, ja The Bureau: XCOM Declassified ) Reaaliaikainen strategia (UFO:EU, TftD, Apocalypse, Genesis, XCOM:EU) Vuoropohjainen strategiapeli (UFO:EU, TftD, Apocalypse, Email Games, XCOM:EU) Reaaliaikainen taktiikkapeli (UFO:EU, TftD, Apocalypse, Genesis) Avaruuslentosimulaattori (Interceptor) Kolmannen persoonan ammuntapeli (Enforcer, and The Bureau: XCOM Declassified) Ensimmäisen persoonan ammuntapeli (Alliance, XCOM) Taktinen ammuntapeli (Alliance, XCOM) Toimintaroolipeli (Alliance, XCOM:EU) Toimintaseikkailupeli (Alliance, XCOM)
Ensijulkaisu:  UFO: Enemy Unknown (1993)
Viimeisin julkaisu:  XCOM: Chimera Squad (2020)
Aiheesta muualla
Kotisivut
MobyGames
Lisää peliartikkeleitaVideopelien teemasivulla
X-COM on MicroProsen julkaisema tietokonepelisarja. Sarjan kolme ensimmäistä peliä olivat strategiapelejä, kun taas neljäs peli oli toimintapainotteinen avaruuslentelypeli, jossa oli aineksia strategiapeleistä. Ensimmäinen peli, UFO: Enemy Unknown (tunnetaan myös nimellä X-COM: UFO Defense Pohjois-Amerikassa), laadittiin Laser Squad -peleistä tunnetun Julian Gollopin kasaaman tiimin johdolla. MicroProse ihaili Gollopin veljesten aikaansaannosta, mutta he taas halusivat saada aikaan jotain vieläkin 'suurempaa'. UFO: Enemy Unknownin menestyksen jälkeen Gollopin veljekset aloittivat suoraan X-COM: Apocalypsen työstämisen, josta tuli X-COM-sarjan kolmas peli ilmestyessään vuonna 1997. MicroProse oli kasannut nopeasti yhtiön työntekijöistä kehitystiimin, joka loi alle vuodessa ensimmäisen peliin pohjautuvan X-COM: Terror from the Deepin.
X-COM pelit

| Nimi | Vuosi | Alustat | Kehittäjä | Julkaisija | Lajityyppi |
| --- | --- | --- | --- | --- | --- |
| UFO: Enemy Unknown (myös nimillä X-COM: UFO Defense ja X-COM: Enemy Unknown) | 1994 | DOS, Amiga, CD32, PlayStation, Windows | Mythos Games   MicroProse | MicroProse |  |
| X-COM: Terror from the Deep | 1995 | Amiga, DOS, Windows, 3DO, PlayStation | MicroProse | MicroProse |  |
| X-COM: Apocalypse | 1997 | DOS, Windows | Mythos Games   MicroProse | MicroProse |  |
| X-COM: Interceptor | 1998 | Windows | MicroProse | MicroProse |  |
| X-COM: First Alien Invasion | 1999 | Windows | Hasbro Interactive | Hasbro |  |
| X-COM: Enforcer | 2001 | Windows | Hasbro Interactive | Infogrames |  |
| X-COM: Genesis | Peruttu | Windows | MicroProse   Hasbro Interactive | Julkaisematon |  |
| X-COM: Alliance | Peruttu | Windows | MicroProse   Hasbro Interactive   Infogrames | Julkaisematon |  |
| XCOM: Enemy Unknown XCOM: Enemy Within | 2012 | Windows, PlayStation 3, Xbox 360, OS X, iOS, Linux | Firaxis Games | 2K Games |  |
| The Bureau: XCOM Declassified (alun perin XCOM) | 2013 | Windows, PlayStation 3, Xbox 360, Linux | Irrational Games   2K Australia   2K Marin | 2K Games |  |
| XCOM 2 | 2016 | Windows, OS X, Linux, PlayStation 4, Xbox One | Firaxis Games | 2K Games |  |
| XCOM: Chimera Squad | 2020 | Windows | Firaxis Games | 2K Games |  |
X-COM pelisarja 1994-2001 > Yleistä

Alkuperäinen X-COM pelisarja sisälsi neljä Microprosen julkaisemaa peliä: UFO: Enemy Unknown (tunnetaan myös nimellä X-COM: UFO Defense joka julkaistiin DOS:lle 1994 ja myöhemmin Amigalle ja PlayStationille), X-COM: Terror from the Deep (DOS:lle 1995 ja PlayStationille 1996), X-COM: Apocalypse (DOS ja Windows, 1997) ja X-COM: Interceptor (Windows, 1998). Nimi X-COM tulee sanoista "Extraterrestrial Combat Unit".
Ensimmäinen peli sijoittui vuoteen 1999, jolloin avaruusoliot alkoivat hyökätä maapalloa vastaan tuntemattomasta syystä. Vastatoimena eri valtiot yhdessä perustavat X-COM nimisen organisaation, jonka johtajana pelaaja toimii. Pelissä on tarkoituksena taistella eri puolille maapalloa hyökkääviä olentoja vastaan ja samalla tutkia ja kehittää uutta teknologiaa jolla taistella avaruusolioita vastaan. Onnistuessaan tässä pelaaja lopulta voi tehdä vastahyökkäyksen avaruusolioiden kotiplaneetalle ja tuhota heidän johtajansa. Pelin jatko-osista Terror from the Deep sijoittuu vuoteen 2040 ja tapahtumat ovat vedenalaisia, Apocalypse, (v.2084) sijoittuu suurkaupunkiin ja viimeisessä, eli Interceptorissa (v.2067) taistellaan avaruudessa.
Sarjan ensimmäinen osa UFO: Enemy Unknown käytti vuoropohjaista taistelua ja on sittemmin säilynyt sarjan suosituimpana pelinä. Se mainitaan usein kaikkien aikojen parhaaksi videopeliksi.
Ensimmäinen jatko-osa Terror from the Deep oli nopeasti tehty ja perustui hyvin pitkälti ensimmäiseen osaan ulkonäöltään ja pelattavuudeltaan. Apocalypse toi huomattavia muutoksia sarjaan, siinä oli vaihtoehtoisena pelimuotona reaaliaikainen taistelu ja grafiikkaa oli muutettu retro-futuristisen tyyliseksi. Peli ei kuitenkaan saavuttanut ensimmäisen osan kaltaista suosiota. Sarjan viimeinen osa Interceptor on yhdistelmä strategiaa ja avaruuslentosimulaattoria. Pian Interceptorin julkaisun jälkeen Hasbro Interactive osti Microprosen ja sai täten oikeudet X-Com tuotemerkkiin. Vuonna 1999 julkaistiin edullinen, sähköpostitse pelattava vuoropohjainen moninpeli, Em@il Games: X-COM ja vuonna 2001 Hasbro julkaisi X-COM: Enforcer pelin, jonka vastaanotto jäi vaisuksi.
Kaksi muuta osaa, X-COM: Genesis (reaali-aikainen strategia) ja X-COM: Alliance (FPS) jäivät molemmat keskeneräisiksi kun Hasbro Interactiven toiminta lopetettiin vuosina 1999-2000.
Alkuperäiset X-Com pelit on uudelleenjulkaistu yhdessä paketissa moneen kertaan. X-COM (Collector's Edition) (1998), X-COM Collection (1999) , X-COM: Complete Pack (2008), ja 2K Huge Games Pack vuonna 2009.
X-COM pelisarja 1994-2001 > Arviot

| Nimi | DOS | PlayStation |
| --- | --- | --- |
| UFO: Enemy Unknown | 93,6% | 92,8% |
| X-COM: Terror from the Deep | 86% | 100% |
| X-COM: Apocalypse | 87% | - |
| X-COM: Interceptor | 70,12% | - |
XCOM pelisarja 2012- > Yleistä

Huhtikuussa 2010 2K Marin ilmoitti työstävänsä uusia grafiikoita X-COM peliin, ja samalla kertoi pelin uudelleen nimeämisestä XCOM:ksi. Peliä kuvaillaan taktiseksi ja strategiseksi ensimmäisen persoonan ammuntapeliksi, jonka tarkoituksena on yhdistellä alkuperäisen pelin ominaisuuksia uuteen ympäristöön ja näkökulmaan. Pelimaailma tehtiin kokonaan uudenlaiseksi, nyt ympäristönä toimi 1960-luvun alun Yhdysvallat. Peli oli tarkoitus julkaista 2011, mutta se viivästyi ja julkaistiin 20. elokuuta 2013 nimellä The Bureau: XCOM Declassified.
Tammikuussa 2012 Firaxis Games (jonka johtajana oli Microprosen toinen perustaja Sid Meier) julkaisi tiedon kehitteillä olevasta Windows, PlayStation 3 ja Xbox 360 strategiapelistä XCOM: Enemy Unknown, jossa tällä kertaa vuoropohjainen taistelu ja tuhoutuva taktinen ympäristö kuten alkuperäisessä pelissäkin oli.
XCOM: Enemy Unknown julkaistiin 9, lokakuuta 2012. Peli sai hyviä arvioita ja voitti useita "Game of the Year" palkintoja. Pelisarjan luoja Julian Gollop ylisti peliä ""a phoenix rising from the ashes of the X-COM disaster"".
Marraskuussa 2013 Firaxis julkaisi lisäosan XCOM: Enemy Within peliin XCOM: Enemy Unknown.
Helmikuussa 2016 Firaxis julkaisi XCOM 2:n, joka on XCOM: Enemy Unknown -pelin jatko-osa.
XCOM pelisarja 2012- > Arviot

| Nimi | DOS | PlayStation 3 | Xbox 360 | Sivusto |
| --- | --- | --- | --- | --- |
| XCOM: Enemy Unknown | 89,22% | 86,68% | 88,96% | Gamerankings.com |
| XCOM: Enemy Unknown | 89 | 89 | 90 | Metacritic |
| The Bureau: XCOM Declassified | 62% | 65,56% | 69,96% | Gamerankings.com |
| The Bureau: XCOM Declassified | 66 | 69 | 68 | Metacritic |
Pelisarjan seuraajat

Pelisarjan suosion seurauksena useat pelintekijät ovat tehneet vastaavia pelejä, toisinaan näitä on kutsuttu X-Com klooneiksi.
Pelisarjan seuraajat > Kaupalliset

Abomination: The Nemesis Project on reaaliaikainen taktiikka / toimintapeli, jonka on kehittänyt Hothouse Creations ja julkaissut Eidos Interactive Windowsille vuonna 1999.
Aliens versus Humans on vuonna 2012 tehty klooni iPhonelle ja iPadille. Gollop kutsui sitä esimerkillisiksi indiepeliksi omalla "X-Com legacy" listallaan.
Incubation: Time Is Running Out on vuoropohjainen taistelupeli, sen kehitti ja julkaisi 1997 Blue Byte Software.
Laser Squad Nemesis on vuonna 2002 julkaistu vuoropohjainen peli, jonka julkaisi Julian Gollopin perustama Codo Technologies, taistelut olivat hyvin samanlaisia kuin alkuperäisessä X-COM pelissä.
2005, Codo Technologies ja Namco julkaisivat Game Boy Advancelle pelin Rebelstar: Tactical Command, jossa käytettiin myös samaa vuoropohjaista taistelujärjestelmää.
UFO: Aftermath on vuoden 2003 strategia- ja reaaliaikainen taktiikkapeli, jossa käytettiin osia kesken jääneestä The Dreamland Chronicles -pelistä. Sen teki ALTAR Interactive ja julkaisi Tri Synergy.
Aftermath sai kaksi jatko-osaa: UFO: Aftershock vuonna 2005 ja UFO: Afterlight vuonna 2007.
UFO: Extraterrestrials, on strategia- ja vuoropohjainen taktiikkapeli vuodelta 2007. Sen jatko-osan - UFO2Extraterrestrials: Shadows over Earth - julkaisun piti tapahtua loppuvuodesta 2012, sen tämänhetkisestä tilanteesta ei ole tarkempaa tietoa.
Xenonauts on Goldhawk Interactive:n peli, jossa on vahvoja X-COM vaikutteita. Sitä markkinoidaan kylmän  sodan aikaisena versiona UFO: Enemy Unknown:sta
Xenowar on avoimen lähdekoodin yksinkertainen taktiikkapeli Androidille ja Windowsille.
Pelisarjan seuraajat > Ei-kaupalliset

OpenXcom on avoimen lähdekoodin alun perin vuonna 2010 julkaistu kopio alkuperäisestä pelistä, sen tarkoituksena on pelin pelaamisen mahdollistaminen nykytietokoneilla (ilman emulaattoreita) ja tehdä modien käyttö mahdolliseksi.
Aiheesta muualla

Pelisarja MobyGamesissä (englanniksi)
OpenXcom: avoimen lähdekoodin klooni alkuperäisestä pelistä.
UFOPaedia: X-Com aiheinen wiki.
X-Com: vanhin yhä toiminnassa oleva X-Com sivusto.
X-COM Trilogy UFOpedia: ensimmäisten kolmen X-COM pelin encyclopediat.
-pelisarja
| --- | --- |
MicroProse:   UFO: Enemy Unknown  Terror from the Deep  Apocalypse  Interceptor 
Hasbro:   First Alien Invasion  Enforcer 
2K Games/Firaxis:   Enemy Unknown (Enemy Within)  The Bureau: XCOM Declassified  XCOM 2  Chimera Squad 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:X-COM
Käännös suomeksi
Actaeon

Actaeon voi viitata seuraaviin:
Aktaion (lat. Actaeon), hahmo kreikkalaisessa mytologiassa
HMS Actaeon, useita aluksia
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Actaeon”, voi hakea sivunnimihaulla, laajalla sivunnimihaulla tai tekstihaulla.
Aarne Turkka

Aarne Ilmari Turkka (vuoteen 1930 Durchman, 18. maaliskuuta 1906 Kannus – 29. toukokuuta 1973) oli opettaja, kirkkohistorioitsija ja Suomen evankelis-luterilaisen kirkon pastori.
Turkka valmistui Helsingin yliopiston teologisesta tiedekunnasta vuonna 1932, ja hänet vihittiin papiksi samana vuonna. Hän sai filosofian maisterin arvon Turun yliopistolta vuonna 1951. Vuodesta 1936 hän työskenteli opettajana, viimeiseksi Helsingin yhteislyseossa ennen jäämistään eläkkeelle vuonna 1969.
Hän toimi Suomen kirkkohistoriallisen seuran sihteerinä vuosina 1944–1947 ja toimitti seuran vuosikirjaa vuodet 1946–1948.
Kirjallinen tuotanto

Suomen Kirkkohistoriallisen Seuran julkaisut 1892–1942. Suomen kirkkohistoriallisen seuran vuosikirja 1941–1942, 1945, s. I–XLVII.  Helsinki:  Suomen kirkkohistoriallinen seura.
Gummerus, Jaakko: Mikael Agricolan rukouskirja ja sen lähteet. 1 nide.  (toim. Aarno Maliniemi & Aarne Turkka)  Helsinki:  Suomen kirkkohistoriallinen seura, 1941.
Gummerus, Jaakko: Mikael Agricolan rukouskirja ja sen lähteet. 2 nide.  (toim. Aarno Maliniemi & Aarne Turkka)  Helsinki:  Suomen kirkkohistoriallinen seura, 1947.
Gummerus, Jaakko: Mikael Agricolan rukouskirja ja sen lähteet. 3 nide.  (toim. Aarno Maliniemi & Aarne Turkka)  Helsinki:  Suomen kirkkohistoriallinen seura, 1956.
Actinor RoRo II

| Actinor RoRo II A/S |
| --- | --- |
Yritysmuoto:  osakeyhtiö
Kotipaikka:  Oslo, Norja
Toimiala:  vesiliikenne
Emoyhtiö:  Actinor Shipping
Infobox OKVirheellinen NIMI-arvo: 
Actinor RoRo II A/S on norjalainen laivayhtiö. Yhtiön kotipaikka sijaitsee Norjan pääkaupungissa Oslossa. Yhtiö on osa norjalaista Actinor Shipping -yhtiötä. Actinor RoRo II on yritysmuodoltaan osakeyhtiö ja sen ID-tunnus on 173634.
Vuosina 2000–2007 Actinor RoRo II omisti Norjan lipun alle rekisteröidyn ro-ro-alus M/S Antareksen.
Al-Haq

Al-Haq (arab. الحق‎, al-Ḥaqq) on vuonna 1979 perustettu ihmisoikeusjärjestö. Se on vanhin palestiinalainen ihmisoikeusjärjestö. Al-Haqin pääpaikka on Ramallah. Järjestö on tarkkaillut ja dokumentoinut miehitetyillä palestiinalaisalueilla tehtyjä ihmisoikeusloukkauksia sekä toiminut niiden estämiseksi. Järjestö on vastustanut niin Israelin kuin palestiinalaishallinnon ja muiden toimijoiden tekemiä ihmisoikeusloukkauksia.
Al-Haq sai vuonna 1989 Carterin–Menilin ihmisoikeuspalkinnon, jonka se jakoi B’Tselemin kanssa. Samat järjestöt saivat vuonna 2009 jaetusti alankomaalaisen Geuzenpenningin. Al-Haqin pääjohtaja Shawan Jabarin sai vuonna 1990 Reebokin ihmisoikeuspalkinnon ja vuonna 2018 B’Tselemin johtaja Hagai El-Adin kanssa jaetun Ranskan tasavallan ihmisoikeuspalkinnon. Al-Haqilla on neuvoa-antava erikoisasema Yhdistyneiden kansakuntien talous- ja sosiaalineuvostossa.
Israel luokitteli Al-Haqin lokakuussa 2021 terroristijärjestöksi viiden muun palestiinalaisen järjestön ohella. YK:n ihmisoikeusasiantuntijat tuomitsivat teon ja antoivat Israelille kuusi kuukautta aikaa näyttää toteen esitetty terrorismisyytös. YK:n asiantuntijoille ei esitetty asianmukaisia todisteita, joten he epäilivät Israelin toimenpidettä poliittiseksi ja kannustivat kansainvälistä yhteisöä jopa lisäämään taloudellista ja poliittista tukeaan Al-Haqille.
Acta Zoologica Fennica

Acta Zoologica Fennica on suomalainen englanninkielinen biologian alan julkaisusarja, joka ilmestyy epäsäännöllisin välein. Lehteä julkaisee lautakunta, jossa on edustus Suomen neljästä suuresta biologian alan järjestöstä. Suomen Akatemia tukee sarjan julkaisemista. Jokaisessa numerossa on vähintään 48 sivua.
Julkaisusarjan alaan kuuluvat esimerkiksi:
ekologia,
riista- ja kalatalouden tutkimus,
ekologinen fysiologia,
eläintiede ja
taksonomia.
Alan Kotok

Kotok joulukuussa 2004
Alan Kotok (9. marraskuuta 1941 Philadelphia – 26. toukokuuta 2006 Cambridge, Massachusetts, Yhdysvallat) oli yhdysvaltalainen tietokoneinsinööri. Hän työskenteli yli 30 vuotta Digital Equipment Corporationilla toimien muun muassa PDP-10-tietokonearkkitehtuurin pääsuunnittelijana. Eläkkeelle siirryttyään hän toimi World Wide Web Consortiumin apulaispuheenjohtajana. Hänen meriitteihinsä luetaan myös osuus varhaisen Spacewar-tietokonepelin ja joystickin kehityksessä.
Kotok oli hyvin kiinnostunut kaikenlaisista teknisistä asioista ja puuhasteli nuorempana muun muassa pienoisrautateiden parissa. Lisäksi hän piti urkumusiikista.
Aiheesta muualla

Kuvia tai muita tiedostoja aiheesta Alan Kotok Wikimedia Commonsissa
Kotokin perheen kotisivu (Arkistoitu – Internet Archive) (englanniksi)
Actaea (kuu)

| Actaea |
| --- | --- |
 Salacia ja Actaea
Löytäminen
Löytäjä:  Keith S. Noll, Harold F. Levison, Denise Stephens ja Will Grundy
Löytöpäivä:  2006
Muut nimet:  S/2006 (120347) 1
Fyysiset ominaisuudet
Säde:  143  km
Kiertorata
Kiertokohde:  120347 Salacia
Eksentrisyys:  0,0084
Radan isoakselin puolikas:  5 619  km
Actaea on Salacian ainoa tunnettu luonnollinen satelliitti. Sen halkaisija on arvioitu olevan 300 km, mikä on ⅓ Salacian halkaisijasta. Jos koot ovat oikeat, Actaea on kuudes isoimmista transneptunisten kohteiden kuista.
Aleks Koho

Aleksander (Aleks) Koho (1. kesäkuuta 1874 Viipuri – 15. helmikuuta 1958 Lahti) oli suomalainen pankinjohtaja.
Aleks Kohon vanhemmat olivat talonomistaja, ajuri Juhana Koho ja Maria Tiukkanen. Hän sai päästötodistuksen Viipurin reaalilyseosta 1892.
Koho oli vuodesta 1892 konttoristina Viipurissa Paischeffin liikkeessä ja sittemmin hän oli Häkli, Lallukka & Kumppanien palveluksessa. Vuonna 1898 hän perusti yhdessä Alfred V. Kososen kanssa Viipuriin laivojen selvitys-, huolinta- ja agentuuriliikkeen, josta sittemmin liikkeen toisen osakkaan kuoltua muodostettiin siirtomaantavarain tukkuliike. Koho lopetti tämän liikkeen 1923 siirryttyään pankkiuralle. Hän kuului Suomen Kauppapankki Oy:n perustamisesta 1907 alkaen pankin hallintoneuvostoon aina siihen saakka, kunnes pankin toiminta päättyi kun se liitettiin Helsingin Osakepankkiin. Koho tuli 1923 Suomen Kauppapankin pääkonttorin johtokunnan jäseneksi ja sittemmin edellämainittujen pankkiyhdistymisien jälkeen hän tuli Helsingin Osakepankin Viipurin konttorin johtokunnan jäseneksi ja hän hoiti tätä tehtävää 1924–1938 eläkkeelle jäämiseensä saakka. Kun Viipuri menetettiin talvisodan rauhassa Aleks Koho siirtyi vaimonsa kansssa Lahteen, jossa hän asui kuolemaansa saakka.
Aleks Koho toimi Viipurin läänin Hevosystäväin Seuran johtokunnan jäsenenä ja sihteerinä ja vuodesta 1925 Viipurin läänin Hevosjalostusseuran rahastonhoitajana. Hän oli pitkään Viipurin kaupunginvaltuuston jäsenenä. Koho kuului toistakymmentä vuotta Viipurin verotuslautakuntaan sekä verotuksen valmistelukuntaan vuodesta 1918 alkaen ja oli valtion tulo- ja omaisuusverolautakunnassa maaherran asiamiehenä sekä jäsenenä tilapäisessä varallisuusverotuslautakunnassa. Koho oli myös Viipurin läänin itäisen vaalipiirin keskuslautakunnan jäsenenä sekä Viipurin merimieshuoneen johtokunnan jäsenenä ja puheenjohtajana.
Aleks Koho oli naimisissa vuodesta 1901 Elin Emilia Ristimäen (1878–1964) kanssa. Heidän poikansa pankkivirkailija Väinö Ilmari Koho (1902–1942) kaatui jatkosodassa Lempaalassa Karjalan kannaksella. Elin ja Aleks Koho tekivät testamenttilahjoituksen Suomen Kulttuurirahastolle. Lahjoituksen pohjalta perustettiin syöpäsairauksien tutkimista tukeva Elin ja Aleks Kohon rahasto.
Akšak

Akšak tai Akshak oli muinainen kaupunki Mesopotamiassa, lähellä Akkadin pohjoisrajaa. Jotkut tukijat yhdistävät Akšakin babylonialaiseen Upin eli Opisin kaupunkiin. Noin 2500 eaa. Lagašin kuningas Eannatum valloitti Akšakin. Seuraavalla vuosisadalla Akšak vuorostaan alisti valtansa alle sekä Sumerin että Akkadin.
Akšakin sijainti on epäselvä, joskin kirjeet Marin kuningaskunnan arkistossa viittaavat siihen, että kaupunki olisi ollut lähellä Eshnunnaa Diyālān jokilaaksossa.
Alan Lee

| Alan Lee |
| --- | --- |
 Lee vuonna 2016.
Henkilötiedot
Syntynyt: 20. elokuuta 1947 (ikä 77)  Dartmoor, Devon, Englanti
Kansalaisuus:  englantilainen
Taiteilija
Ala:  kuvataiteilija
Palkinnot
 Kate Greenaway -mitali 1994 World Fantasy Award 1998 Parhaan lavastuksen Oscar 2004 
 Nimikirjoitus
Alan Lee (s. 20. elokuuta 1947) on englantilainen taidemaalari, kuvittaja ja elokuvalavastaja. Hän on kuvittanut useita englanninkielisiä fantasiakirjoja sekä mytologiateoksia. Erityisen tunnettu hän on J. R. R. Tolkienin fantasiamaailmaan liittyvistä lukuisista töistään. Suomessa Alan Leen kirjankuvituksia on ilmestynyt vain muutaman kerran. Huomattavin näistä on sekä maalauksista että mustavalkopiirroksista koostuva kuvitus Tolkienin postuumisti julkaistuun teokseen Húrinin lasten tarina (WSOY 2007).
Lee voitti vuonna 1994 Kate Greenaway -mitalin kuvituksestaan Rosemary Sutcliffin kirjaan Black Ships Before Troy, joka kertoo uudelleen Iliaan tarinan nuorille suunnatussa muodossa. Vuonna 1998 hän voitti World Fantasy Conventionin vuoden parhaan taiteilijan palkinnon.
Alan Lee oli John Howen ohella keskeisin lavastussuunnittelija Peter Jacksonin Taru sormusten herrasta -filmatisoinneissa. Vuonna 2004 he voittivat työstään elokuvatrilogian kolmannen osan, Kuninkaan paluun, parissa parhaan lavastuksen Oscar-palkinnon. Sormusten herra -trilogian lisäksi Lee on toiminut lavastussuunnittelijana myös elokuvissa Legenda (1985), Erik viikinkisoturi (1989), King Kong (2005) ja Narnian tarinat: Velho ja leijona (2005) sekä televisiosarjassa Merlin (1998).
Alan Lee on jatkanut lavastussuunnittelijana myös Jacksonin Hobitti-elokuvissa (2012–2014).
Aiheesta muualla

Alan Lee Internet Movie Databasessa. (englanniksi)
Aleks Suuronen

Aleksanteri (Aleks) Suuronen (30. maaliskuuta 1880 Säkkijärvi – 2. maaliskuuta 1975 Jämsä) oli suomalainen Karjalan kannaksella asunut tunnettu katajaisten puuastioiden valmistaja.
Säkkijärven Häsälänmäellä syntyneen Aleks Suurosen isä oli mökkiläinen, joka aloitti kataja-astioiden valmistuksen hankkiakseen lisätuloja perheelleen. Astiat myytiin Pietariin ja niillä oli hyvä kysyntä. Myös perheen kolme poikaa tulivat mukaan astioiden valmistukseen ja jatkoivat sitä isänsä kuoltua vuonna 1905. Ensimmäisen maailmansodan puhkeaminen lopetti kuitenkin astioiden myynnin Pietariin ja muut veljekset Aleksia lukuun ottamatta siirtyivät muille aloille. Aleks Suuronen jatkoi puuastioiden valmistusta Häsälässä aina vuoteen 1935 saakka, jolloin hän muutti Säiniölle Viipurin lähelle.
Suuronen valmisti käsityönä katajaisia kannuja, tuoppeja, leilejä ja kiuluja myös Säiniöllä apunaan kaksi poikaansa. Astioissa käytetyt katajat hän keräsi pääosin Karjalan radan varsilta. Suurosen astioita vietiin 1930-luvulla myös ulkomaille. Hänen astioitaan oli esillä 1938 Berliinin käsiteollisuusnäyttelyssä ja hän oli mukana kotiteollisuuspäivillä Helsingissä maaliskuussa 1939.
Evakkoon lähdön jälkeen Suuronen asui Jämsän Kääpälässä, jossa jatkoi katajatöiden tekoa. 86-vuotiaana Suuronen kertoi: "Isävainaa jo opetti katajan käsittelyn. Ennen vanhaan sitä tuli neljäkin pyttyä päivässä, nyt vanhetessa hyvä jos yksi syntyy valmiiksi. Enemmän pitäisi. Kysyntä on kova." Vuonna 1957 Suurosen valmistamia katajatöitä lahjoitettiin Neuvostoliitosta valtiovierailun yhteydessä Jämsään tulleille arvovieraille ministerineuvoston puheenjohtaja Nikolai Bulganinille sekä Korkeimman neuvoston puhemiehistön jäsenelle Nikita Hruštšoville.
Albury

Albury tarkoittaa seuraavia:
Albury, kaupunki Uuden Etelä-Walesin osavaltiossa Australiassa
Albury, kylä Hertfordshiressa Englannissa
Albury, kylä Oxfordshiressa Englannissa
Albury, kylä Surreyssa Englannissa
HMS Albury, Britannian Kuninkaallisen laivaston miinanraivaaja
Albury, sukunimenä:
Charles D. Albury (1920–2009), Yhdysvaltain ilmavoimien kapteeni.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Albury”, voi hakea sivunnimihaulla, laajalla sivunnimihaulla tai tekstihaulla.
A Knight of the Seven Kingdoms: The Hedge Knight

| A Knight of the Seven Kingdoms: The Hedge Knight |
| --- | --- |
Tyyli:  fantasia
Luoja(t):   George R. R. Martin  Ira Parker 
Perustuu:  George R. R. Martinin kirjasarjaan Tales of Dunk and Egg
Alkuperämaa:  Yhdysvallat
Alkuperäiskieli:  englanti
Julkaistu:  2025
Tuotanto
Vastaava(t) tuottaja(t):   George R. R. Martin  Ira Parker  Ryan Condal  Vince Gerardis 
Käsikirjoittaja(t):  George R. R. Martin Ira Parker
Edeltäjä:  House of the Dragon
Aiheesta muualla
Virallinen sivusto
IMDb 
A Knight of the Seven Kingdoms: The Hedge Knight on tuleva yhdysvaltalainen fantasiasarja, joka sijoittuu samaan Tulen ja jään laulun maailmaan kuin televisiosarjat Game of Thrones ja House of the Dragon. Se perustuu George R. R. Martinin pienoisromaanisarjaan Tales of Dunk and Egg. Sarjan pääosia esittävät Peter Claffey ja Dexter Sol Ansell.